372/2022

Útdráttur

Staðfestur var úrskurður héraðsdóms um að X skyldi sæta áframhaldandi gæsluvarðhaldi á grundvelli c-liðar 1. mgr. 95. gr. laga nr. 88/2008 um meðferð sakamála.

Úrskurður Landsréttar

Landsréttardómararnir A-kk-nf E. J-kk-nf og J-kk-nf H-kk-nf og K-kk-nf H-kk-nf, settur landsréttardómari, kveða upp úrskurð í máli þessu.

Málsmeðferð og dómkröfur aðila

1

Varnaraðili skaut málinu til Landsréttar með kæru 4. júní 2022, sem barst réttinum ásamt kærumálsgögnum 14. sama mánaðar. Greinargerð varnaraðila barst réttinum degi síðar. Kærður er úrskurður Héraðsdóms Reykjavíkur 4. júní 2022 í málinu nr. R-

[...]/2022 þar sem varnaraðila var gert að sæta áfram gæsluvarðhaldi til laugardagsins 2. júlí 2022 klukkan 16.30, þó ekki lengur en þar til endanlegur dómur gengur í máli hans. Kæruheimild er í l-lið 1. mgr. 192. gr. laga nr. 88/2008 um meðferð sakamála.

2

Sóknaraðili krefst staðfestingar hins kærða úrskurðar.

3

Varnaraðili krefst þess að hinn kærði úrskurður verði felldur úr gildi.

Niðurstaða

4

Varnaraðili var 9. janúar 2022 úrskurðaður í gæsluvarðhald til 4. febrúar sama ár á grundvelli c-liðar 1. mgr. 95. gr. laga nr. 88/2008 vegna ætlaðra brota á tímabilinu 28. júní 2021 til 7. janúar 2022. Var sá úrskurður staðfestur var með úrskurði Landsréttar 12. janúar í máli nr. 23/2022. Með úrskurði Héraðsdóms Norðurlands eystra 3. febrúar 2022 var gæsluvarðhald hans framlengt til 3. mars sama árog síðan aftur til 30. mars 2022 með úrskurði Héraðsdóms Reykjavíkur 2. mars sama ár sem staðfestur var með úrskurði Landsréttar 7. mars 2022 í máli nr. 110/2022.

5

Héraðssaksóknari gaf út ákæru í átta liðum á hendur varnaraðila 24. mars 2022. Með úrskurði Héraðsdóms Reykjavíkur 29. sama mánaðar var gæsluvarðhald varnaraðila framlengt á ný til 26. apríl 2022 sem staðfest var með úrskurði Landsréttar 31. mars sama ár í máli nr. 183/2022. Með úrskurði Héraðsdóms Reykjavíkur 26. apríl 2022 var gæsluvarðhald varnaraðila framlengt til 24. maí sama ár og aftur með úrskurði sama dómstóls þann dagþar sem gæsluvarðhald hans var framlengt til 21. júní en þó ekki lengur en þar til dómur félli í máli hans.

6

Dómur Héraðsdóms Reykjavíkur var kveðinn upp 1. júní 2022 þar sem varnaraðila var gert að sæta fangelsi í 16 mánuði. Ekki liggur fyrir hvort dóminum verði áfrýjað til Landsréttar en áfrýjunarfrestur samkvæmt 2. mgr. 199. gr. laga nr. 88/2008 er ekki liðinn.

7

Með vísan til forsendna hins kærða úrskurðar er fallist á að skilyrðum c-liðar 1. mgr. 95. gr. laga nr. 88/2008 sé fullnægt svo ákærða verði gert að sæta áfram gæsluvarðhaldi.

8

Svo sem fyrr greinir var varnaraðila gert að sæta fangelsi í 16 mánuði með dómi Héraðsdóms Reykjavíkur 1. júní 2022. Af því leiðir að seinni málsliður 3. mgr. 95. gr. laga nr. 88/2008 stendur því ekki í vegi að varnaraðila verði gert að sæta gæsluvarðhaldi.

9

Samkvæmt framangreindu verður hinn kærði úrskurður staðfestur á þann hátt sem greinir í úrskurðarorði en af 3. mgr. 97. gr. laga nr. 88/2008 leiðir að gæsluvarðhald stendur ekki lengur en þar til endanlegur dómur gengur í máli varnaraðila.

10

Það athugast að kæra varnaraðila ásamt kærumálsgögnum barst réttinum ekki fyrr en tíu dögum eftir að varnaraðili lýsti því yfir að hann kærði úrskurðinn til Landsréttar.

Er það aðfinnsluvert.

Úrskurðarorð :

Varnaraðili, X, skal sæta áfram gæsluvarðhaldi til laugardagsins 2. júlí 2022 klukkan 16.30.